google/wiki40b huggingface dataset:
Φρούριο Μπέαδνος

Το Φρούριο Μπέαδνος (βουλγαρικά :  Крепостта Беаднос) είν αι μικρό κάστρο, ερειπωμένο σήμερα, στην οροσειρά της Ροδόπης κοντά στη Βουλγαρική πόλη Ντεβίν. 
Η ιστορία του δεν είναι πολύ γνωστή, αναφέρεται ανάμεσα στα φρούρια της Ροδόπης που έδωσε η Άννα της Σαβοΐας στον Βούλγαρο τσάρο Ιβάν Αλεξάντερ. Η Άννα τα δώρισε στον Ιβάν για την βοήθεια του εναντίον του Ιωάννη Καντακουζηνού διεκδικητή του Βυζαντινού θρόνου.
Σήμερα από το κάστρο διασώζονται τμήμα του τείχους χτισμένο με ξύλινα δοκάρια και πέτρα. Είχε ακανόνιστο σχήμα, το μήκος του υπολογίζεται στα 50 και το πλάτος του στα 25 μέτρα. Δίπλα στο κάστρο διασώζονται ερείπια οικισμού όπου πιστεύεται ότι χρησιμοποιούνταν από την φρουρά και τις οικογένειες τους κι εγκαταλείφθηκε την ίδια εποχή με το κάστρο.
Δέκελος

Στην ελληνική μυθολογία ο Δέκελος ήταν ήρωας από τον οποίο πήρε το όνομά του ο αρχαίος αττικός δήμος Δεκέλεια.
Την εποχή που για πρώτη φορά εισέβαλαν στην Αττική οι Διόσκουροι για να βρουν την αδελφή τους την Ελένη, που την είχε απαγάγει ο Θησέας, ο Δέκελος τους απεκάλυψε ότι η Ελένη κρυβόταν στις Αφίδνες. Σε ένδειξη ευγνωμοσύνης για την πληροφορία αυτή, η Σπάρτη παραχώρησε στους Δεκελείς την «ατέλεια» και την «προεδρία». Εξαιτίας του μυθολογικού αυτού συνδέσμου ο δήμος της Δεκελείας δεν καταστράφηκε από τους Σπαρτιάτες κατά τον Πελοποννησιακό Πόλεμο.
Φίλιππος του Μεκλεμβούργου

Βιογραφία

Ήταν ο δευτερότοκος γιος του Ερρίκου Ε΄ δούκα του Μεκλεμβούργου-Σβερίν και της Ελένης των Βίττελσμπαχ, κόρης του Φιλίππου εκλέκτορα του Παλατινάτου.
Το 1557 απεβίωσε στο Γκύστορ σε ηλικία 43 ετών και τάφηκε στο Ντόμπεραν Μίνστερ. Λόγω τραυματισμού του σε κονταρομαχία (tournois) ήταν διανοητικά ασθενής και έμεινε άγαμος. Τον διαδέχθηκε ο εξάδελφός του Ιωάννης-Αλβέρτος Α΄.
Κάνδαλος Καλαβρύτων Αχαΐας

Λοιπά στοιχεία

Να μην συγχέεται με τον ομώνυμο οικισμό της κοινότητας Μιχοΐου του πρώην Δήμου Λαρισσού και με τον ομώνυμο εγκαταλελειμμένο οικισμό κοντά στη Χαλανδρίτσα του πρώην Δήμου Φαρρών.
Π.Α.Ο.Κ. (στίβος)

Ιστορία

Το τμήμα στίβου του ΠΑΟΚ ιδρύθηκε το 1928. Το γυναικείο τμήμα του κατάφερε να κατακτήσει 3 φορές το πρωτάθλημα Ελλάδας ανοιχτού στίβου (1976, 1977, 1982), ενώ οι αθλήτριες του ΠΑΟΚ κατέκτησαν και 2 Πανελλήνια πρωταθλήματα ανωμάλου δρόμου (1968, 1974).
Από τους μεγάλους αθλητές που έχουν αγωνιστεί με τα χρώματα του ΠΑΟΚ, υπήρξαν στο παρελθόν μεταξύ άλλων οι Ολυμπιονίκες Βούλα Πατουλίδου και Κώστας Κουκοδήμος, καθώς και ο άλτης του ύψους (ο πρώτος Έλληνας που πέρασε τα 2 μέτρα τη δεκαετία του 1960), Κώστας Χειμωνίδης.

Αξιολόγηση

Κατά την αξιολόγηση των ελληνικών συλλόγων που εξέδωσε το Νοέμβριο του 2011 ο Σ.Ε.Γ.Α.Σ., ο ΠΑΟΚ βρίσκεται στην 47η θέση (σε σύνολο 299 συλλόγων).
Γαλερανός ντ' Ιβρύ

Ο Γαλερανός ντ' Ιβρύ ή Γκαλεράν του Ιβρύ (Galeran d'Ivry) ήταν Γάλλος ευγενής του Πριγκιπάτου της Αχαΐας και του Βασιλείου της Σικελίας. Ήταν φεουδάρχης και είχε οριστεί από τον Κάρολο του Ανζού αρχιοικονόμος του Βασιλείου της Σικελίας. Εκεί δεν ήταν δημοφιλής γιατί επιδείκνυε μεροληψία και αλαζονεία.
Το 1278 μετά τον θάνατο του Γουλιέλμου Βιλλεαρδουίνου και την Συνθήκη του Βιτέρμπο το πριγκιπάτο πέρασε στον Κάρολο βασιλιά της Σικελίας. Ο Γαλερανός τότε στάλθηκε στο Πριγκιπάτο σαν βάιλος-επίτροπος του Καρόλου. Η διάρκεια της θητείας του δεν ήταν πετυχημένη, αντιμετώπισε προβλήματα με τους βαρώνους και είχε δυσκολία στην διατήρηση σωστά τα στρατεύματα και τον εξοπλισμό των φρουρίων της Αχαΐας, λόγω του διαφορετικού φεουδαρχικού συστήματος του Πριγκιπάτου. Το 1280 αντιπροσωπεία των βαρώνων μετέβη στο βασίλειο της Σικελίας και τον Κάρολο και απαίτησε την ανάκλησή του.
Σατούν

Μεταφορά

Το Σατούν συνδέεται με το μαλαισιακό νησί Λανγκάουι με άμεση υπηρεσία πορθμείων.

Τηλεπικοινωνίες

Είναι το σημείο προσγείωσης των υποθαλάσσιων καλωδίων επικοινωνιών οπτικών ινών Segment FLAG (FLAG, Ευρώπη, Ασία) του FLAG (Fiber-Optic Link Around the Globe) το οποίο διασχίζει 28.000 χιλιόμετρα, καθώς και για το καλώδιο 49.000 χιλιομέτρων SEA-ME-WE 3 το οποίο συνδέει περιοχές της νοτιοανατολικής Ασίας με περιοχές της Μέσης Ανατολής και της Δυτικής Ευρώπης.
Βιβλικές μονάδες μέτρησης

Οι μονάδες μέτρησης που ίσχυαν κατά τους βιβλικούς χρόνους στη Μέση Ανατολή και ιδιαίτερα στη Παλαιστίνη ήταν:
Αριαράθης Α΄ της Καππαδοκίας

Βιογραφικά στοιχεία

Μετά το θάνατο του Αριάμνη Α', ο οποίος είχε κυβερνήσει για πενήντα έτη, η εξουσία του πέρασε στα χέρια του μεγαλύτερου από τους γιους του, Αριαράθη Α'. Η επικράτειά του πρέπει να ήταν το βόρειο τμήμα της Καππαδοκίας, η λεγόμενη «Καππαδοκία του Πόντου» (ο μετέπειτα Πόντος), και έδρα του ήταν μάλλον τα Γαζίουρα. Eπέκτεινε δε την επικράτειά του προσαρτώντας και την Καταονία σε άγνωστη ημερομηνία.
Ο Αριαράθης έκρυβε μεγάλη αγάπη για τον αδερφό του, Ολοφέρνη, τον οποίο προώθησε σε διάφορες σημαντικές διοικητικές θέσεις. Όταν ο Πέρσης βασιλιάς Αρταξέρξης Γ' πραγματοποίησε μεγάλη εκστρατεία στην Αίγυπτο το 350 π.Χ., ο Ολοφέρνης τον ακολούθησε κερδίζοντας επαίνους και τιμές. Όταν ο τελευταίος πέθανε, ο Αριαράθης, που δεν διέθετε δικούς του απογόνους, υιοθέτησε το μεγαλύτερο από τα ανήψια του, που ονομαζόταν επίσης Αριαράθης. 
Η βασιλεία του Αριαράθη συνέπεσε με την εκστρατεία των Ελλήνων κατά των Περσών υπό την καθοδήγηση του Αλεξάνδρου του Μέγα. Ο ιστορικός Αρριανός, αφηγούμενος τα γεγονότα που σχετίζονται με τη Μάχη των Γαυγαμήλων, αναφέρει πως ανάμεσα στα στρατεύματα των Περσών υπήρχαν και ιππείς από την Καππαδοκία, υπό τις διαταγές του Αριάκη. Μετά το θάνατο του Αλεξάνδρου στη Βαβυλώνα το 323 π.Χ., η αρχιστρατηγία πέρασε στα χέρια του Περδίκκα. Σύμφωνα με τη συμφωνία των Διαδόχων, η Καππαδοκία θα περνούσε στα χέρια του Ευμένη από την Καρδία. 
Όλα αυτά τα χρόνια ο Αριαράθης δρούσε ανεξέλεγκτος, εφόσον τόσο οι Μακεδόνες όσο και οι Πέρσες, υπό το νέο βασιλιά τους, το Δαρείο Γ', ήταν απασχολημένοι με τη μεταξύ τους διαμάχη. Σαν αποτέλεσμα η εξουσία του είχε εδραιωθεί στη χώρα, ενώ είχε συγκεντρώσει αξίολογο πλούτο και στρατό. Συνεπώς αρνήθηκε να παραδώσει την εξουσία, όντας έτοιμος να αντιτάξει στρατό 30.000 πεζικαρίων και 15.000 ιππέων. Τελικά ο Περδίκκας ενεπλάκη σε πόλεμο με την Καππαδοκία και αποσπώντας τη νίκη, θανάτωσε 4.000 άνδρες και αιχμαλώτισε γύρω στους 5.000, ανάμεσά τους τον ίδιο το βασιλιά, που τότε ήταν 82 ετών. Τόσο εκείνος όσο και η κοντινή του οικογένεια βασανίστηκαν και βρήκαν μαρτυρικό θάνατο. Μοναχά ο υιοθετημένος γιος του, Αριαράθης Β', κατάφερε να διαφύγει με λίγους ακόλουθους, βρίσκοντας καταφύγιο στην Αρμενία. Ο λαός της Καππαδοκίας, ωστόσο, πήρε χάρη και η σατραπεία πέρασε σύμφωνα με την αρχική συμφωνία στον Ευμένη, ο οποίος ανέλαβε την οργάνωσή της.
Μάριο Ντράγκι

Βιογραφικά στοιχεία

Διορίστηκε Διοικητής της Τράπεζας της Ιταλίας στις 29 Δεκεμβρίου 2005. Με την ιδιότητα αυτή αποτελεί μέλος του Διοικητικού και του Γενικού Συμβουλίου της Ευρωπαϊκής Κεντρικής Τράπεζας, καθώς και μέλος του Διοικητικού Συμβουλίου της Τράπεζας Διεθνών Διακανονισμών.
Επίσης αποτελεί τον εκπρόσωπο της Ιταλίας στα Διοικητικά Συμβούλια των Διοικητών της Διεθνούς Τράπεζας για την Ανασυγκρότηση και την Ανάπτυξη και της Ασιατικής Τράπεζας Ανάπτυξης. Τον Απρίλιο του 2006 εκλέχθηκε Πρόεδρος του Φόρουμ Χρηματοπιστωτικής Σταθερότητας, το οποίο μετονομάστηκε σε Συμβούλιο Χρηματοπιστωτικής Σταθερότητας την άνοιξη του 2009.
Αποφοίτησε από το Πανεπιστήμιο της Ρώμης, έλαβε διδακτορικό στα Οικονομικά από το Τεχνολογικό Ινστιτούτο της Μασαχουσέτης (M.I.T.), και ακολούθως διετέλεσε καθηγητής οικονομικών στο Πανεπιστήμιο της Φλωρεντίας από το 1981 μέχρι το 1991.  
Πριν αναλάβει το τιμόνι της Τράπεζας της Ιταλίας, υπήρξε αντιπρόεδρος και διευθύνων σύμβουλος της Goldman Sachs International (2002-2005). Διετέλεσε γενικός διευθυντής του ιταλικού Υπουργείου Οικονομικών (1991-2001), πρόεδρος της Ευρωπαϊκής Οικονομικής και Δημοσιονομικής Επιτροπής, μέλος των αντιπροσώπων των G8, και πρόεδρος του OECD Working Party. Διορίστηκε πρόεδρος της Ιταλικής Επιτροπής Ιδιωτικοποιήσεων το 1993, και, κατά την περίοδο 1984 έως 1990, εκτελεστικός διευθυντής της Παγκόσμιας Τράπεζας.
Κατά τη θητεία του στο Υπουργείο Οικονομικών, προέδρευσε της επιτροπής που αναθεώρησε την ιταλική εταιρική και οικονομική νομοθεσία και συνέταξε το νόμο που διέπει τις ιταλικές χρηματοπιστωτικές αγορές. Στο παρελθόν υπήρξε μέλος αρκετών τραπεζών και οργανισμών (Eni, IRI, BNL και IMI).
Είναι μέλος του Διοικητικού Συμβουλίου του Ινστιτούτου Προχωρημένων Μελετών του Πρίνστον και του Ιδρύματος Brookings. Υπήρξε IOP Fellow στη Σχολή Διακυβέρνησης Κέννεντυ του Πανεπιστημίου του Χάρβαρντ.   
Το 2009 αποφοίτησε τιμητικά (honoris causa) από το τμήμα Στατιστικής του Πανεπιστημίου της Πάδουα. Το 2010 από το τμήμα Διοίκησης Επιχειρήσεων του Ιδρύματος CUOA της Βιτσέντζα. 
Έχει συγγράψει και επιμεληθεί πολλές δημοσιεύσεις σε θέματα μακροοικονομικής και χρηματοοικονομικών. 
Τον Οκτώβριο του 2019 η Ακαδημία Αθηνών τον τίμησε για την αντιμετώπιση της κρίσης χρέους στην ευρωζώνη.  
Έχει δύο παιδιά και ζει μόνιμα με τη σύζυγό του στην Ρώμη.
233 Αστερόπη

Φυσικά χαρακτηριστικά

Η μέση διάμετρος της Αστερόπης υπολογίσθηκε σε 103 χλμ. Ο φασματικός της τύπος είναι T, ενώ το άλβεδό της είναι 0,087. Η Αστερόπη περιστρέφεται γύρω από τον εαυτό της μία φορά κάθε 19 ώρες και 42 λεπτά.
Πωλίνα Μπογκουσέβιτς

Ζωή και καριέρα

Η Bogusevich γεννήθηκε στη Μόσχα στις 4 Ιουλίου 2003. Είναι φοιτήτρια της Ακαδημίας Λαϊκής Μουσικής. Η Bogusevich ξεκίνησε την επαγγελματική της καριέρα τραγουδιού το 2012, συμμετέχοντας σε ένα διεθνές φεστιβάλ τέχνης στη Βόρεια Μακεδονία και αργότερα εμφανίστηκε στα τηλεοπτικά προγράμματα Okno v Parizh και Shkola muzyki.

2014-σήμερα: Golos deti, New Wave Junior και Παιδική Eurovision

Η Bogusevich άρχισε την καριέρα της ως τραγουδίστρια μετά την επιλογή της για να αγωνιστεί στην πρώτη σεζόν του Golos deti. Μετά την τυφλή ακρόασή της, έγινε μέλος της ομάδας του Ντίμα Μπιλάν. Προχώρησε στους γύρους μάχης, όπου εξαλείφθηκε από τον αγώνα. Μετά το Golos deti, η Bogusevich έλαβε μέρος στο New Wave Junior 2014, ως ένας από τους δύο ρώσους εκπροσώπους. Τερμάτισε στη δεύτερη θέση στον διαγωνισμό.
Τον Απρίλιο του 2017, επιβεβαιώθηκε ότι θα συμμετείχε στη ρωσική εθνική επιλογή για τον Παιδικό Διαγωνισμό Τραγουδιού Eurovision το 2017 με το τραγούδι "Krylya". Αργότερα κέρδισε την εθνική επιλογή και της απονεμήθηκε το δικαίωμα να εκπροσωπήσει τη Ρωσία στο διαγωνισμό του 2017 στην Τιφλίδα.  Το τραγούδι αργότερα έλαβε τίτλο αγγλικής γλώσσας για την Junior Eurovision, "Wings". Στον τελικό της 26ης Νοεμβρίου 2017, η Bogusevich ανακηρύχθηκε νικήτρια του διαγωνισμού, οπότε έγινε μόνο ο δεύτερος ρώσος νεοεισερχόμενος που κέρδισε και ο πρώτος από τότε που οι Αδελφές Tolmachevy κέρδισαν τον διαγωνισμό τραγουδιού Junior Eurovision 2006.
Βικιπαίδεια στα Τελούγκου

Φόντο

Το 2005, η Βικιπαίδεια στα Χίντι έλαβε μια ώθηση όταν οι Τσάβα Κιράν, Ακκινένι Πραντίπ, Βιζάς Σάτια, Βιβέν και Τσαριβάρι εντάχθηκαν σε αυτή, ενώ ο Τσαριβάρι συμμετείχε αργότερα στην εκστρατεία για τα Τελούγκου. Ο Σάτια προγραμμάτισε και εκτέλεσε ένα έργο για να προσθέσει μικρά λήμματα προς επέκταση για επαρχίες, μαντάλ και ταινίες στα Τελούγκου με τη βοήθεια ενός ρομπότ. Τα εν λόγω λήμματα επεκτάθηκαν σε άρθρα με τη βοήθεια εθελοντών από τους Τελούγκου στο διαδίκτυο και κοινότητες ιστολογίων. Ο Τσαριβάρι μετέφρασε και συνέταξε πολλές από τις αρχικές πολιτικές. Ο Πραντίπ έγραψε σενάρια για την αυτοματοποίηση δύσκολων εργασιών και ο αριθμός λημμάτων είχε φτάσει τα 6.000 άρθρα.

Ιστορία

Μια συμβιωτική σχέση μεταξύ των πρώιμων αρθρογράφων ιστολογίου-Βικιπαιδιστών στα Τελούγκου με την μεγαλύτερη διαδικτυακή κοινότητα στα Τελούγκου έδωσε μεγάλη βοήθεια στην Βικιπαίδεια στα Τελούγκου. Η αρχική ορμή ενθαρρύνθηκε από αφοσιωμένα μέλη όπως οι Κασουμπάμπου, Δρ. Ρατζασεχάρ, Τσαντρακάνθα Ράο, Ραβιτσάντρα, Βίβεν, Κασιάπ, Ραχαμτούλα και Σουτζάθα. Η Βικιπαίδεια προήχθη σε εκθέσεις βιβλίου στο Χαϊντεραμπάντ και τη Βιτζαγιαουάντα και υποστηρίζονται από την οργάνωση e-Telugu οργάνωση και την τοπική γλώσσα των μέσων ενημέρωσης, προκαλώντας το ενδιαφέρον από το ευρύ κοινό.
Το Βικιλεξικό στα Τελούγκου είχε σημαντική συμβολή από τον Σουτζάθα. Το Λεξικό Αγγλικών-Τελούγκου του Τσαρλς Φίλιπ Μπράουν προστέθηκε στο Τελούγκου Βικιλεξικό στο σύνολό του, με ένα σενάριο ρομπότ γραμμένο από τον Βικιπαιδιστή στα Τελούγκου Μακινένι Πραντίπ.  
Το 2009, δημιουργήθηκαν βικι-ακαδημίες στα Τελούγκου για να ενισχύσει την ευαισθητοποίηση για τη Βικιπαίδεια σε κολέγια σε μικρές πόλεις στο Άντρα Πραντές. Το Tewiki Vartha, ένα ηλεκτρονικό μαγκαζίνο, δημιουργήθηκε το 2010 για να μοιραστεί παρασκηνιακές ιστορίες για τις σελίδες και τους συντάκτες της Βικιπαίδειας στα Τελούγκου. Το 2012, έγινε μια άλλη προσπάθεια για την αναζωογόνηση της Βικιπαίδειας στα Τελούγκου. Η κοινότητα οργάνωσε μια γιορτή στο Χαϊντεραμπάντ στις 10-11 Απριλίου 2013, συμπίπτει με τη Πρωτοχρονιά των Τελούγκου.
Η Βικιπαίδεια στα Τελούγκου είναι τώρα διαθέσιμη χωρίς σύνδεση στο Kiwix. Το HMTV μετέδωσε ένα ντοκιμαντέρ για τις γιορτές της Βικιπαίδειας, και οι Ρατζασεχάρ, Ραχιμανουντίν, Μαλλάντι και Βισνουβαρντάν συμμετείχαν σε τηλεφωνική διάσκεψη για την εγκυκλοπαίδεια. Τον Οκτώβριο του 2013, η Βικιπαίδεια στα Τελούγκου είχε 2.1 εκατομμύρια προβολές σελίδων. Ο μεγαλύτερος αριθμός προβολών σελίδων ήταν 4.5 εκατομμύρια προβολές, οι οποίες καταγράφηκαν τον Φεβρουάριο του 2010.

Γραμματοσειρές και μέθοδοι εισαγωγής

Οποιαδήποτε γραμματοσειρά Unicode για τα Τελούγκου μπορεί να χρησιμοποιηθεί στη Βικιπαίδεια στα Τελούγκου. Αν και μερικοί συντάκτες χρησιμοποιούν το πληκτρολόγιο InScript, πολλοί χρησιμοποιούν τη φωνητική μεταγραφή της Google ή τον Καθολικό Επιλογέα Γλώσσας της Βικιπαίδειας στα Τελούγκου. Το τελευταίο προσφέρει φωνητικά πληκτρολόγια και πληκτρολόγια InScript.
Βίλα Πετρίδη

Το κτίριο

Το κτίριο αποτελεί ένα πολύ αξιόλογο δείγμα εκλεκτιστικού ύφους με επιδράσεις Αρ Νουβό, όπως τα καμπύλα στηθαία και τα φυσικά μοτίβα. Αποτελείται από υπόγειο, ισόγειο, όροφο και τμήμα  δεύτερου  ορόφου (σοφίτα).
Η κύρια όψη του, στην  οδό  Αναγεννήσεως, είναι συμμετρική και οργανώνεται σε τριμερή διάταξη με προβολή του κεντρικού τμήματος.
Ανάλογη οργάνωση παρουσιάζει και η ΝΑ όψη. Οι όψεις του κτιρίου έχουν πλήθος ανάγλυφων διακοσμήσεων από φυτικά και ανεικονικά μοτίβα και  κορνίζες με επιχρίσματα. Οι ορατές ξύλινες κατασκευές είναι επιμελημένες και περίτεχνες, θυμίζοντας ιαπωνικές επιρροές, ενώ μοναδικό στοιχείο αποτελούν οι διαφοροποιήσεις του ανάγλυφου διάκοσμου από ισόγειο σε όροφο και από όψη σε όψη. Τα παράθυρα φέρουν γραμμικό πλαίσιο με διαφορετικά ανάγλυφα κοσμήματα στην ποδιά και στο πάνω μέρος σε όροφο, ισόγειο, κύρια και πλάγια όψη.
Την επίστεψη του κτιρίου αποτελεί κορνίζα και συμπαγές στηθαίο με καμπύλα τμήματα, που διακόπτονται από πεσσούς στην προέκταση των παραστάδων.
Παγκόσμιο Κύπελλο Ποδοσφαίρου Ενόπλων 2001

Το Παγκόσμιο Κύπελλο Ποδοσφαίρου Ενόπλων (ΣΙΣΜ) 2001 (τελική φάση) διεξήχθη στην Αίγυπτο, στο Κάιρο, από 21 Ιουνίου ως 5 Ιουλίου 2001, με συμμετοχή 11 χωρών. Νικήτρια αναδείχθηκε η Εθνική Ενόπλων της Αιγύπτου, η οποία στον τελικό νίκησε την Ελλάδα.

Σύστημα διεξαγωγής

Μετά την ολοκλήρωση των αγώνων των ομίλων, οκτώ ομάδες προκρίθηκαν στην προημιτελική φάση: τρεις από τους ομίλους Α΄ και Γ΄ (των τεσσάρων ομάδων) και δύο από τον Β΄ όμιλο (των τριών ομάδων). Οι νικητές έπαιξαν στα ημιτελικά. Οι νικήτριες των δύο ημιτελικών αγωνίστηκαν στον τελικό και οι ηττημένες για την 3η θέση.
Α.Π.Σ. Εθνικός Πατρών

Τμήμα ποδοσφαίρου

Ο Α.Π.Σ. Εθνικός Πατρών ανήκε στην δύναμη της Ε.Π.Σ. Αχαΐας. Ιδρύθηκε το 1925 σαν Δάφνη Πατρών και το 1929 ονομάστηκε "Εθνικός". Έχει αριθμό μητρώου Ε.Π.Ο. 94.
Από την αγωνιστική περίοδο 1929-30 αγωνίστηκε στην Γ΄ τοπική κατηγορία για λίγα χρόνια και για πολλά χρόνια στην Β΄ κατηγορία. Το 1965 ανέβηκε στην Α΄ κατηγορία της ΕΠΣ Αχαΐας. Από τότε πρωταγωνίστησε είτε στην Α' τοπική είτε στη Δ΄ Εθνική μέχρι το 2002, που συγχωνεύτηκε με τον Α.Π.Σ. Πάτραι. Από την επόμενη χρονιά η ομάδα έμεινε ανενεργή κι έτσι παραμένει μέχρι σήμερα.
Προπολεμικά για δύο χρονιές το 1930 και 1931 διατηρούσε Β' ομάδα που έπαιρνε μέρος στο αντίστοιχο πρωτάθλημα Γ΄κατηγορίας της Αχαΐας. Έχει επίσης 13 συμμετοχές στο κύπελλο Ελλάδος πριν το 1972 που απαγορεύτηκε η συμμετοχή των ερασιτεχνικών συλλόγων.
Στον Εθνικό έχει αγωνιστεί ο Γρηγόρης Γεωργάτος, ο μετέπειτα παίκτης του Ολυμπιακού, της ΑΕΚ, της Παναχαικής, της Ίντερ Μιλάνου (δύο φορές) και της Εθνικής Ελλάδος.
Προπονήσεις έκανε στο "Γήπεδο της ΑΒΕΞ", το οποίο δεν υπάρχει σήμερα. Αγώνες έδινε τα πρώτα χρόνια στο Γήπεδο Προσφυγικών και αργότερα στο Εθνικό στάδιο, κυρίως στο βοηθητικό του.

Τμήμα καλαθοσφαίρισης

Στην καλαθοσφαίριση ο Εθνικός διατηρούσε τμήμα από την δεκαετία του 70 με ομάδα ανδρών και συμμετείχε στα πρωταθλήματα της Τ.Ε. ΣΕΓΑΣ Πατρών. Η ομάδα διαλύθηκε την δεκαετία του 2000. Μεγαλύτερη επιτυχία του Εθνικού ήταν η 3η θέση στο πρωτάθλημα την περίοδο 1963-64 πίσω από τις ΕΑ Πατρών κι Ολυμπιάδα με παίκτες τους Σαλαϊμετζίδη, Αζαρία, Σταματίου , Παυλίδη κι Καστανίδη.
Έδρα της ομάδας καλαθοσφαίρισης ήταν το προαύλιο του σχολείου στους Αγίους Αποστόλους , δίπλα στο εργοστάσιο Λαδόπουλου , εκεί το προαύλιο χρησιμοποιούνταν σαν γήπεδο για τις ανάγκες των αγώνων .

Τμήμα Ποδηλασίας

Το τμήμα ποδηλασίας αναφέρεται την δεκαετία του 60 αθλητές του συλλόγου να παίρνουν μέρος σε ποδηλατικούς αγώνες της Τ.Ε. ΣΕΓΑΣ Πατρών.

Τμήμα Χειροσφαίρισης

Το 1985  ο Εθνικός ίδρυσε τμήμα χειροσφαίρισης αντρών. Ο σύλλογος μάλιστα πήρε μέρος στο 1ο επίσημο τοπικό πρωτάθλημα Αχαΐας στην χειροσφαίριση που έγινε την αγωνιστική περίοδο 1985-86.
Μετωπιαίος λοβός

Ο μετωπιαίος λοβός (frontal lobe) είναι μία περιοχή του εγκεφάλου των θηλαστικών. Είναι οι μεγαλύτεροι απ' όλους τους λοβούς του εγκεφάλου και σχηματίζουν τις πρόσθιες μοίρες των εγκεφαλικών ημισφαιρίων. Βρίσκονται μπροστά από τον βρεγματικό λοβό, με τον οποίο χωρίζεται από την κεντρική αύλακα και μπροστά και πάνω από τον κροταφικό λοβό, με τον οποίο χωρίζεται από την πλάγια σχισμή. Οι έξω και άνω επιφάνειές τους εκτείνονται προς τα πίσω ως τη στεφανιαία ραφή του κρανίου. Οι κάτω (βασικές) επιφάνειες επικάθονται στις κογχικές μοίρες του μετωπιαίου οστού στον πρόσθιο κρανιακό βόθρο.
Φρίντριχ Γιάκομπ Μπαστ

Βιογραφία

Γεννήθηκε στις 16 Μαρτίου 1771 στο μεθοριακό χωριό Μπούσβαϊλερ της Γαλλίας στα σύνορα με την Γερμανία. Σπούδασε στην Ιένα και εργάστηκε στην Βιβλιοθήκη του Ντάρμσταντ. Διετέλεσε γραμματέας στην πρεσβεία της Βιέννης και πήρε μέρος στο δεύτερο συνέδριο του Ράστατ το 1797-1799 για την παραχώρηση της αριστερής όχθης του Ρήνου στην Γαλλία. Απεβίωσε στις 13 Νοεμβρίου 1811 στο Παρίσι.
Αιγοπόδιο το ποδάγριο

Το αιγοπόδιο το ποδάγριο (Aegopodium podagraria) είναι ένα από τα λίγα είδη του γένους φυτών αιγοπόδιο, της οικογένειας των σκιαδοφόρων. Φυτρώνει σε σκιερούς τόπους της Ευρασίας, από τη Σιβηρία, τον Καύκασο και τον Πόντο μέχρι τα Βρετανικά Νησιά. Στην Ελλάδα απαντάται στα βόρεια της χώρας.

Περιγραφή

Το αιγοπόδιο το ποδάγριο είναι πολυετής πόα, που φθάνει σε ύψος το 1 μέτρο. Ο βλαστός της είναι κατακόρυφος, κοίλος και χωρίς διακλαδώσεις, ενώ έχει υπόγειες παραφυάδες (ριζώματα). Τα κατώτερα φύλλα του έχουν μακρύ μίσχο, ενώ αντιθέτως τα ανώτερα είναι άμισχα, στενόμακρα και οδοντωτά με άνισες σχισμές. Η περιφέρειά τους είναι κίτρινη ή εμφανίζουν κίτρινες κηλίδες στην επιφάνειά τους. Τα άνθη του βγαίνουν σε ακτινωτή ταξιανθία, με 15 ως 20 μικρά λουλούδια με άσπρα πέταλα. Οι καρποί είναι επίσης μικροί. Τα άνθη προσελκύουν πολλά γένη εντόμων, χαρακτηριζόμενα έτσι από ένα γενικευμένο σύστημα επικονίασης.
Το αιγοπόδιο καλλιεργείται ως διακοσμητικό φυτό για υγρά και σκιερά μέρη. Πολλαπλασιάζεται εύκολα με σχίσιμο του βλαστού. Εισάχθηκε έτσι σε όλο τον κόσμο, αλλά σε κάποιες περιπτώσεις αποτελεί οικολογική απειλή ως εισβάλλον είδος.
Πατρίσια Μαντερόλα

Υποκριτική

Η Πάτι κέρδισε ρόλους στις διάφορες τηλενουβέλες όπως «Acapulco, Cuerpo y Alma» (1995) και «Gente Bien» (1997). Έλαβε το βραβείο «Νεοφερμένος του έτους» από Latin American soap opera magazine, TV y Novelas για την απεικόνιση της Λορένα στο «Acapulco, Cuerpo y Alma».
Η Μαντερόλα ήταν ένα περιζήτητο αστέρι, παίζοντας σε αρκετές τηλενουβέλες, όπως: "Los Ángeles de Charlie" (Οι άγγελοι του Τσάρλι), "Apuesta por un Amor" (Gamble for Love), και "Destilando Amor". Έχει κάνει επίσης σύντομες απεικονίσεις στο "Ugly Betty", Muchas Muchachas και στο "La Fea Mas Bella" (Η άσχημη που έγινε όμορφη). Η Μαντερόλα προτάθηκε για ένα Βραβείο TVyNovelas για την καλύτερη κορυφαία ηθοποιό για το έργο της στο Apuesta por un Amor.
Έχει εμφανιστεί στους Arli$$ του HBO, Souvenir (1997), The Hazard City (2000), The Dukes of Hazzard: Hazzard in Hollywood (2000), και Carman: The Champion (2001).
Στο ρόλο της ως Γκαμπριέλα στην ταινία Dukes of Hazzard, η Μαντερόλα απέδειξε τη δίγλωσση ικανότητα της. Λίγα χρόνια πριν από την κυκλοφορία της ταινίας, είχε εγγραφτεί στο Πανεπιστήμιο της Καλιφόρνιας, Λος Άντζελες (UCLA) για να σπουδάσει αγγλικά.
Επιπλέον, η Μαντερόλα είχε ρόλους στις ταινίες The Singer (2008) και The Perfect Game (2009).

Garibaldi

Ήταν μέλος των Garibaldi, οι οποίοι ήταν ένα μεξικάνικο συγκρότημα των νέων ανδρών και γυναικών, φορώντας μια σύγχρονη εκδοχή του παραδοσιακού κοστουμιού του charro τραγουδώντας.

Ακτιβισμός

Το 2001 πόζαρε γυμνή για την οργάνωση «Άνθρωποι για την ηθική μεταχείριση των ζώων» (PETA). Το 2004 διαμαρτυρήθηκε για την σκληρή μεταχείριση των κοτόπουλων από την Kentucky Fried Chicken.

Διαφημίσεις

1. Vanity Fair (1987)

2. Pepsico (1995–1997)

3. Andrea (1997–2002)

4. Mervyn's California (1998)

5. Miller Lite (2001)

6. Bally Total Fitness (2003

7. Dr Pepper (2003)

8. Head & Shoulders (2005)

9. Maseca (2006) (Μουντιάλ)

10. Stop (2007)
Επιβλεπόμενη μάθηση

Η Επιβλεπόμενη μάθηση είναι μία κατηγορία μηχανικής μάθησης, στόχος της οποίας είναι ο χαρακτηρισμός δεδομένων με βάση κάποια δεδομένα εκπαίδευσης. Τα δεδομένα εκπαίδευσης αποτελούνται από ένα σύνολο παραδειγμάτων τα οποία χρησιμοποιούνται για εκπαίδευση μοντέλων. Στην επιβλεπόμενη μάθηση, κάθε παράδειγμα αποτελείται από ένα σύνολο εισόδου (συνήθως ένα διάνυσμα από χαρακτηριστικά) και μια επιθυμητή τιμή εξόδου. Οι Αλγόριθμοι επιβλεπόμενης μάθησης αναλύουν τα δεδομένα εκπαίδευσης και παράγουν ένα μοντέλο το οποίο μπορεί να χρησιμοποιηθεί για να χαρακτηρίσει νέα παραδείγματα. Το βέλτιστο σενάριο επιτρέπει στον αλγόριθμο να καθορίσει σωστά την ετικέτα της κατηγορίας για άγνωστα μέχρι τώρα παραδείγματα. Για να επιτευχθεί αυτό, απαιτείται ο αλγόριθμος μάθησης να γενικεύει από τα δεδομένα εκπαίδευσης σε αθέατες καταστάσεις με ένα "λογικό" τρόπο.